Diari Oficial de la Generalitat Valenciana


Sumari del DOGV 7134, del 18-10-2013 (2013/9896)

Notificació de la sentència dictada en el procediment de guarda i custòdia número 783/2012.
-------------------------------------------------------------------------------------------

### Dades del document

Número de DOGV
:   7134

Data del DOGV
:   18-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9896


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de guarda i custòdia número 783/2012. [2013/9896]  
Família, guarda, custòdia i aliments de fill menor no matrimonial no consensuat 000783/2012.  
De: Segundo Enrique Pacheco Flores.  
Procuradora: Rosa M.ª de la Salut Bermell Espeleta.  
Contra: Rosanna Mabel Viteri Rivas.  
En el present procediment de mesures sobre fills extramatrimonials contenciós, seguit a instàncies de Segundo Enrique Pacheco Flores contra Rosanna Mabel Viteri Rivas, s'ha dictat la sentència que, literalment, diu així:  
«Sentència número 000493/2013   
Castelló de la Plana, 9 de juliol de 2013  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, he vist les presents actuacions sobre mesures de fills extramatrimonials número 783/2012, promogudes per Segundo Enrique Pacheco Flores, representat per la procuradora senyora Bermell Espeleta i defés per la lletrada senyora Tévar Sapró, contra Rosanna Mabel Viteri Rivas, en rebel·lia, i en les quals ha sigut part el ministeri fiscal.  
Dispositiva  
Estime parcialment la demanda formulada per la procuradora senyora Bermell Espeleta, en nom i representació de Segundo Enrique Pacheco Flores, contra Rosanna Mabel Viteri Rivas, i decrete l'adopció de les mesures següents:  
1. S'atribuïx al pare la guarda i custòdia i l'exercici exclusiu de la pàtria potestat respecte dels fills menors, E. J. i J. E.  
2. No s'establix cap règim de visites entre la mare i els fills menors.   
  
3. La mare abonarà, en concepte de pensió d'aliments per als seus fills, la suma de 100 euros mensuals per a cada fill (200 € en total), que ingressarà dins dels cinc primers dies de cada mes en el compte bancari que designe el pare, i que s'actualitzarà anualment d'acord amb les variacions de l'índex de preus de consum.  
4. Els gastos extraordinaris necessaris que generen els fills seran sufragats per ambdós progenitors al 50 per cent.  
5. Es prohibix traure els dos menors del territori espanyol i expedir-los el passaport, sense una autorització judicial.  
Tot això sense realitzar una imposició expressa de costes a cap litigant.  
Notifiqueu esta resolució a les parts i feu-los saber que en contra es pot interposar un recurs d'apel·lació en el termini de 20 dies, que no suspendrà l'eficàcia de les mesures disposades.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
  
Esta és la meua sentència que pronuncie, mane i firme com a jutge.  
Publicació. L'anterior sentència va ser llegida i publicada pel jutge que l'ha dictada, constituït en audiència pública, en el mateix dia del seu pronunciament, davant del secretari judicial. En done fe.»  
I atés que la persona demandada, Rosanna Mabel Viteri Rivas, es troba en parador desconegut, expedisc este edicte a fi que li valga de notificació de forma deguda.  
  
Castelló de la Plana, 9 de juliol de 2013.- El secretari judicial: Pedro Moya Donate.